b'\n_START_ARTICLE_\nManilski galeoni\n_START_PARAGRAPH_\nManilski galeoni ali Manila-Acapulco galeoni so bile \xc5\xa1panske trgovske ladje, ki so enkrat ali dvakrat na leto pre\xc4\x8dkale Tihi ocean med Manilo na Filipinih in Acapulcom v Novi \xc5\xa0paniji (danes Mehika). Ime ladje se je spreminjalo glede na mesto, iz katerega je ladja plula. V uporabo so pri\xc5\xa1le leta 1565, ko je Andr\xc3\xa9s de Urdaneta odkril trgovsko pot. S pomo\xc4\x8djo manilskih galeonov je trgovina s svilo in drugimi bogastvi Vzhoda v zamenjavo za evropske produkte in mehi\xc5\xa1ko srebro potekala skoraj 250 let, dokler ni bila ukinjena leta 1815 zaradi Mehi\xc5\xa1ke vojne za neodvisnost. V tistem \xc4\x8dasu je bila galeonska trgovska pot najpomembnej\xc5\xa1a pot za trgovinsko in kulturno izmenjavo med Evropo in Azijo preko Amerike. Galeonska potovanja, okrog 9000 morskih milj v vsako smer, so bila najdalj\xc5\xa1a pomorska potovanja na svetu v tistem \xc4\x8dasu.'